**Deichmans hovedbibliotek på Hammersborg** var hovedbibliotek for Deichman bibliotek, folkebiblioteket i Oslo kommune, på Hammersborg i Oslo sentrum, like ved Regjeringskvartalet, Trefoldighetskirken og Svenska Margaretakyrkan. Bygget åpnet som hovedsamling og -utlån for Deichmanske bibliotek i 1933. Biblioteket ble stengt sist i 2019, og virksomheten ble flyttet til Deichman Bjørvika, som åpnet i 2020. 

I september 2020 ble bygningen solgt til Møller Eiendom.

Historie
--------

Det Deichmanske Bibliothek ble opprettet med offentlig bokutlån til byens borgere allerede i 1785. 28. august 1933 åpnet Oslos hovedbibliotek i eget nybygg på Hammersborg. Bibliotekets hovedhus var tegnet i nyklassisistisk stil av arkitekten Nils Reiersen. Bak ble det reist en loggia (søylegang) mot Schandorffs plass og Krist kirkegård, som var starten på et byggetrinn mot nord som ikke ble noe av. Bygget, som er blitt kalt «trappehuset» på grunn av alle trappene, har adresse Arne Garborgs plass 4. 

I 2011 ble hovedbiblioteket, som lå inntil regjeringsbygningene i Oslo sentrum, skadet i terrorangrepet 22. juli. Deler av inngangspartiet måtte rives, og alle avdelinger i bygget var stengt for publikum i mer enn to måneder etter eksplosjonen.

Oslos offentlige bibliotek, som omfatter rundt 20 avdelinger i tillegg til hovedbiblioteket, skiftet navn fra Deichmanske biliotek til Deichman bibliotek i 2018. Det gamle hovedbiblioteket med søylefasaden på Hammersborg stengte dørene for godt rett før nyttår 2019. Fra våren 2020 fortsetter biblioteksvirksomheten med utvidet publikumstilbud i et nytt signalbygg ved Oslo havn i Bjørvika.

* Det gamle hovedbibliotekets fasade mot vest. Foran biblioteksbygget på Hammersborghøyden sees Trefoldighetskirken, bak skimtes spiret på Svenska Margaretakyrkan. Foto: 2008Det gamle hovedbibliotekets fasade mot vest. Foran biblioteksbygget på Hammersborghøyden sees Trefoldighetskirken, bak skimtes spiret på Svenska Margaretakyrkan. Foto: 2008
* Hovedutlånet ved Deichmanske bibliotek på Hammersborg, trolig på 1930-tallet. I 1932 dekorerte Axel Revold fondveggen i hovedhallen med fresken «Teknikk, vitenskap, diktning». Foto: Nasjonalbibliotekets bildesamlingHovedutlånet ved Deichmanske bibliotek på Hammersborg, trolig på 1930-tallet. I 1932 dekorerte Axel Revold fondveggen i hovedhallen med fresken «Teknikk, vitenskap, diktning». Foto: Nasjonalbibliotekets bildesamling
* «Teknisk avdeling» i det gamle hovedbiblioteket i 1948  Foto: Nasjonalbibliotekets bildesamling«Teknisk avdeling» i det gamle hovedbiblioteket i 1948  Foto: Nasjonalbibliotekets bildesamling
* Det ødelagte inngangspartiet på det gamle hovedbiblioteket etter bombeangrepet mot Regjeringskvartalet i 2011. Foto: Deichmanske bibliotekDet ødelagte inngangspartiet på det gamle hovedbiblioteket etter bombeangrepet mot Regjeringskvartalet i 2011. Foto: Deichmanske bibliotek

Referanser
----------

1. 1 2  Artikkelen «Deichman Bibliotek» i *Oslo byleksikon*
2. ↑
3. ↑  Ringdal, Nils Johan (1952-2008) (1985). *By, bok og borger: Deichmanske bibliotek gjennom 200 år*. Oslo: Aschehoug. s. 153. ISBN 8213010523.

Eksterne lenker
---------------

* «Deichmans hovedbibliotek på Hammersborg». *Kulturminnesøk*. Riksantikvaren – Direktoratet for kulturminneforvaltning.

Portal: Litteratur

|  |  |
| --- | --- |
| Oppslagsverk/autoritetsdata | Oslo Byleksikon **·** GeoNames **·** Riksantikvaren kulturminne **·** Sentralt stedsnavnregister
 |